आनंदीबेन पटेल
आनंदीबेन पटेल (; जन्म: 21 नवम्बर 1941) एक भारतीय राजनीतिज्ञ और 29 जुलाई 2019 से उत्तर प्रदेश राज्य की राज्यपाल हैं, वह मध्य प्रदेश की राज्यपाल तथा गुजरात की पहली महिला मुख्यमंत्री रह चुकी हैं। वे 1998 से गुजरात की विधायक हैं। वे 1987 से भारतीय जनता पार्टी से जुड़ी हैं और गुजरात सरकार में सड़क और भवन निर्माण, राजस्व, शहरी विकास और शहरी आवास, आपदा प्रबंधन और वित्त आदि महत्वपूर्ण विभागों की काबीना मंत्री का दायित्व निभा चुकी हैं। दि इंडियन एक्सप्रेस के द्वारा वर्ष-2014 के शीर्ष 100 प्रभावशाली भारतीयों में उन्हें सूचीबद्ध किया गया है। वे गुजरात की राजनीति में "लौह महिला" के रूप में जानी जाती हैं।जनवरी 2017 में वह मध्यप्रदेश की राज्यपाल नियुक्त हुई थी।
मंगूभाई छगनभाई पटेल
मंगूभाई छगनभाई पटेल भारतीय राजनीतिज्ञ हैं जो वर्तमान में मध्य प्रदेश के 19वें और वर्तमान राज्यपाल हैं। वो गुजरात से भारतीय जनता पार्टी के नेता रहे हैं। वो वर्ष 2014 में गुजरात विधान सभा के कार्यकारी उपाध्यक्ष भी रह चुके हैं। इससे पहले वो गुजरात सरकार में मंत्री रह चुके हैं। पटेल नवसारी विधानसभा निर्वाचन क्षेत्र से विधायक रहे हैं। उन्हें 6 जुलाई 2021 को भारत के राष्ट्रपति द्वारा मध्य प्रदेश के 19वीं राज्यपाल नियुक्त किये गये।